钦定古今图书集成/明伦汇编/闺媛典/第196卷 > 陈景清妻徐氏
## 钦定古今图书集成/明伦汇编/闺媛典/第196卷 > 陈景清妻徐氏

按《句容县志》：“徐氏，坊民陈景清妻，陈恬，陈愉母。万历
庚辰会魁陈榛之祖母。年十六归景清，敬事舅姑，善
持家事。生二子，年二十一而景清亡。长子恬仅三岁，
次子愉甫周，家贫，克勤克俭，惟事女红以给食。恬、愉
既成立，俱死，孤苦伶仃，丸熊茹蘗，教孙榛读书。每至
漏尽，犹以纺绩佐之。榛得成进士。万历初奏闻，旌表
‘苦节’。”五十二年，年七十三，卒。